Täna lõpetasin ma lõpuks ometi Asumi-sarja lugemise. Sarja, mis koosneb seitsmest raamatust, lugemine võttis mul kokku kaheksa kuud. Olgu, kolm kuud sellest ootasin ma ühte raamatut ja viimast raamatut lugesin ma kaks kuud, aga ikkagi  klohutavalt kaua. Kuna ma pole mingi raamatuarvustaja, kirjutan lihtsalt natuke sellest sarjast.  Enne Asumit- vähe tegelasi, tegevus on hoogne ja mulle meeldis.  Edasi, Asum!- jätkab ka väheste tegelaste ja väikese ajavahemiku kujutamisega. Meeldis.  Asum- nüüd läheb asi keeruliseks, on möödunud aastaid ja on tulnud terve hunnik uusi maailmu ja uusi tegelasi, aga olukord ei ole veel liiga keeruline, et ei suudaks aru saada ja järge pidada. Ka meeldis.  Asum ja impeerium- esimene raamat neist,  mis minu käes kohutavalt venis. Maailmu oli kohutavalt palju ja igaühes neist oli valitseja ja vahepeal mulle tundus, et siin mu pingutus lõppebki, aga siis tulid peale igavustunnid autoreisil ja "Tõe ja õiguse" vältimiseks lugesin lõpuks ka selle läbi. Viimased 10 lehekülge on väga põnevad. Ei olnud lemmik.  Teine Asum- originaaltriloogia viimane ja hoopis uue vaatenurga kogu loole toov raamat. Ootasin kaua, lugesin kiiresti ja oli päris hea. Kuigi eellood meeldivad rohkem.  Asumi äär-  järjekordselt on möödunud aega ja inimesi ja lugu on päris kaasahaarav. Ainus, mis selles raamatu halvasti on, on naiste mängu toomine, aga selle eest oli see minu jaoks väga halb.  Asum ja Maa- viimane raamat, lugesin juba enne, et on kõige kehvem. Ise lugesin seda kaks kuud, kuidagi ei tahtnud edeneda. Kui eelmise raamatu halb külg oli naised, siis selle raamatu teeb see ainult halvemaks. Ja lõpp, mis on väga pöördeline, ei ole samas mõttes huvitav kui "Asum ja impeerium" raamatus, pigem loob see segadust.  TOP ka:  1) Enne Asumit  2) Edasi, Asum!  3) Teine Asum  4) Asum  5) Asum ja impeerium  6) Asumi äär  7) Asum ja Maa    Nüüd on aeg kohustuslikuks kirjanduseks- "Meister ja Margarita" on ootel.    K.